Nu există nasturi răi, există doar oameni răi.
Cum sună asta? OK?
[Lucruri mici.]
[Idei mari]
[Isaac Mizrahi despre nasturi]
Nu știe nimeni cine a inventat nasturele.
Se presupune că a apărut încă din anul 2.000 Î.E.N.
La început era doar decorativ,
ceva frumos care se cosea pe haine.
Aproximativ 3.000 de ani mai târziu,
cineva a inventat în sfârșit butoniera,
și nasturii au devenit dintr-o dată folositori.
Nasturele și butoniera sunt niște invenții extraordinare.
Nu doar că intră prin butonieră,
dar apoi parcă își găsește locul
și astfel ești complet asigurat că n-o să se mai desfacă.
Modelul nasturelui nu s-a schimbat prea mult din Evul Mediu.
Este unul dintre cele mai durabile modele din istorie.
Pentru mine, cel mai bun nasture este de obicei rotund.
Poate fi bombat și cu un mic picioruș,
sau poate avea formă rotundă, cu margine sau fără,
cu două sau patru găuri.
Aproape mai importantă decât nasturele este butoniera.
Cum se calculează ea:
diametrul nasturelui plus grosimea lui,
plus un pic de loc.
Înainte de apariția nasturilor, hainele erau mai mari:
aproape fără formă,
iar oamenii se băgau în ele
sau se înfășurau cu ele.
Dar apoi moda s-a apropiat mai mult de corp
și s-a văzut rolul nasturilor.
Într-o vreme, era singura modalitate de a face hainele să stea pe corp.
Cred că motivul pentru care nasturii au rezistat de-a lungul timpului
este acela că chiar reușeau să țină hainele încheiate.
Fermoarele se rup;
Scaiul face mult zgomot și se strică după o vreme.
Dacă un nasture cade, doar îl coși la loc.
Un nasture stă acolo pe termen lung.
Nu este doar cel mai elementar obiect dintotdeauna,
ci este și un nemaipomenit accesoriu de modă.
Când eram mic, mama mi-a tricotat un pulover foarte frumos.
Nu-mi plăcea deloc.
Dar am găsit niște nasturi
și când i-am pus pe pulover, mi-a plăcut.
Dacă nu ai gusturi bune și nu te pricepi să alegi un nasture,
atunci lasă pe alții să o facă, da?
Vorbesc serios.